Castilla (1780)

**Castilla** (**San Félix de Cantalicio**) oli Espanjan laivaston vuonna 1780 vesille laskettu kaksikantinen 58-tykkinen linjalaiva.

## Valmistus
Francisco Gautierin "sistema francésin" mukainen alus tilattiin 16. syyskuuta 1778 Ferrolista Reales Astilleros de Esteirolta. Alus laskettiin vesille 7. maaliskuuta 1780 ja otettiin 21. elokuuta 1780 palvelukseen ensimmäisenä päällikkönään Juan Quindos y Pardo (kuollut 6. toukokuuta 1782).

## Palvelus
Alus osallistui 21. elokuuta 1780 Córdoban alaisuudessa ensimmäiseen Englannin kanaalin sotaretkeen. Alus palasi 8. lokakuuta 1780 Cádiziin, kun se oli suojannut saattueen Madeiralle. Alus oli 1781 Córdoban laivastossa toisella Englannin kanaalin sotaretkellä. Se purjehti 1781 Ferrolin ja Cádizin väliä. Alus lähti helmikuussa 1782 Cádizista *San Isidoron* sekä fregattien *Santa Perpetuan* ja *Nuestra Señora del Carmenin* kanssa partiomatkalle Cabo de São Vicenten ja Cabo de Santa Marían edustoille, mistä ne palasivat 21. maaliskuuta Cádiziin. Alus oli 6. toukokuuta Cádizissa.

Alus saapui Ferroliin kolmannelta Englannin kanaalin sotaretkeltä. Se osallistui 21. lokakuuta 1782 Cape Spartelin taisteluun. Alus oli 27. marraskuuta 1782 Cádizissa. Se oli kesäkuussa 1783 Cádizissa amiraali Comte d'Estaingin laivastossa, joka valmistautui myöhemmin peruutettuun Jamaikan sotaretkeen. Alus lähti maaliskuussa 1783 Cádizista *San Juston* kanssa partiomatkalle, mistä ne palasivat 13. kesäkuuta Cádiziin. Alus kuljetti joulukuussa 1783 Cádizista *Miñon* sekä fregattien *Santa Bibíanan* ja *Santa Balbinan* kanssa Cantabrian rykmentin sotilaita Puerto Ricoon. Alus kuljetti 1785 Cádizista sotilaita ja elohopeaa Veracruziin ja Havannaan. Alus lähti 15. helmikuuta 1788 Cádizista Havannaan. Se saapui 6. huhtikuuta Puerto Ricoon ja 16. huhtikuuta Havannaan, mistä se jatkoi 23. huhtikuuta Veracruziin. Alus saapui 1. toukokuuta Veracruziin, mistä se lähti 6. heinäkuuta. Alus saapui 3. elokuuta Havannaan, mistä se lähti 10. elokuuta *Santa Bibíanan*, urcan ja kahden rahtilaivan kanssa Santo Domingoon ja Cádiziin. Alus saapui 4. lokakuuta Cádiziin mukanaan lähes kaksi miljoonaa pesoa. Alus lähti 19. helmikuuta 1789 Cádizista partiomatkalle Gibraltarinsalmeen, Cape Sparteliin ja Cabo de Santa Marían edustalle, mistä se palasi 11. maaliskuuta Cádiziin. Alus oli 1. toukokuuta Carracassa tehtyjen korjausten ja huollon jälkeen Cádizissa.

Alus kuljetti 14. toukokuuta 1789 Cádizista sotilaita ja elohopeaa Havannaan ja Veracruziin. Alus saapui 15. kesäkuuta Puerto Ricoon, mistä se jatkoi 17. kesäkuuta matkaa. Alus saapui 29. kesäkuuta Havannaan, jonne se laski sotilaat maihin. Alus kuljetti 7. heinäkuuta Havannasta elohopean Veracruziin, jonne se saapui 22. heinäkuuta. Alus saapui 14. joulukuuta Veracruzista Havannaan mukanaan aarteita ja erilaisia tarvikkeita. Alus lähti 16. tammikuuta 1790 *San Ramónin*, fregatti *Nuestra Señora de la Mercedesin* ja priki *Galveztonin* kanssa Havannasta. Ne saapuivat 26. maaliskuuta Cádiziin mukanaan lähes kaksi miljoonaa pesoa. Alus oli kesäkuussa 1790 Cádizissa Marqués de Socorron alaisuudessa Nootkan kriisin vuoksi. Alus kuljetti 6. heinäkuuta 1790 *Miñon* sekä fregattien *Astrean* ja *Santa Bibíanan* kanssa Cádizista sotilaita ja tykkejä Puerto Ricoon, mistä ne jatkoivat 10. elokuuta matkaa. Laivue saapui 18. elokuuta Havannaan, mistä alus suojasi 19. helmikuuta 1791 *Soberanon*, *Asían* ja *Miñon* sekä fregatti *Venuksen* kanssa kolme sotilaita kuljettanutta urcaa Cádiziin. Alus saapui 28. huhtikuuta 1791 Havannaan mukanaan miljoona pesoa. Alus siirrettiin Havannassa reserviin. Alus oli 1791-1793 Cádizissa reservissä.

Alus suojasi 1793 prikien kanssa Havannan ja Veracruzin välisiä saattueita. Syyskuussa 1794 alus oli reservissä. Alus lähti 1799 Ferrolista Melgarejon alaisuudessa Rochefortiin, mistä se palasi marraskuussa 1799 Melgarejon laivaston mukana Ferroliin. Alus oli elokuussa 1800 Ferrolissa reservissä. Alusta siirrettiin 1802-1804 Cádizin ja Ferrolin välillä. Alus oli 1804 huollettavana Carracassa. Se oli joulukuussa 1804 ja 12. helmikuuta 1805 Cádizissa, missä se sijoitettiin elokuussa 1805 reserviin. Alus ei osallistunut 21. lokakuuta 1805 Trafalgarin taisteluun, mutta sillä olleet upseerit ja merimiehet oli sijoitettu Gravinan muille aluksille.

Alus määrättiin marraskuussa 1805 palautettavaksi palvelukseen ja oli 17. joulukuuta 1805 Cádizissa palveluksessa. Alus poistettiin 13. syyskuuta 1806 palveluksesta ja siirrettiin reserviin Cádizissa, missä se oli lokakuussa 1806. Alus oli reservissä 1807-1808 ja 1808-1809 vankilaivana ranskalaisille sotavangeille, jotka oli vangittu Rosilyssä ja Bailénissa. Alus tuhoutui 1810 Cádizinlahdella myrskyssä. Hylky poltettiin 15. helmikuuta 1810, ettei se joutuisi ranskalaisten käsiin.

## Lähteet
*

### Viitteet